ജെയ്ൻ സ്റ്റോക്ക്സ് ഗ്രെഗ്

ജെയ്ൻ സ്റ്റോക്ക്സ് "ജീൻ" ഗ്രെഗ് (ജീവിതകാലം: 12 ജൂൺ 1872 - 16 സെപ്റ്റംബർ 1939) ഒരു സ്കോട്ടിഷ്-ഓസ്ട്രേലിയൻ മെഡിക്കൽ ഡോക്ടറും പൊതുജനാരോഗ്യ വിദഗ്ധയുമായിരുന്നു.

 ആദ്യകാലം 
1872-ൽ സ്‌കോട്ട്‌ലൻഡിലെ കുപാറിൽ ജെയ്‌ൻ (മുമ്പ്, സ്റ്റോക്ക്‌സ്) റോബർട്ട് ഗ്രെയ്‌ഗ് ദമ്പതികളുടെ ഏഴു മക്കളിൽ മൂത്ത പുത്രിയായി ഗ്രെഗ് ജനിച്ചു.  സ്കോട്ട്ലൻറിലെ ഹൈസ്‌കൂൾ ഓഫ് ഡൻഡിയിൽ പഠിച്ചിരുന്ന  ജെയ്ൻ 1889-ൽ കുടുംബം ഓസ്‌ട്രേലിയയിലെ മെൽബണിലേക്ക് കുടിയേറിയതോടെ ബ്രൺസ്‌വിക്ക് ലേഡീസ് കോളേജിൽ പഠനത്തിന് ചേർന്നു. പിതാവ് തന്റെ കുട്ടികളെ തൃതീയ വിദ്യാഭ്യാസത്തിന് പ്രോത്സാഹിപ്പിച്ചതോടെ 1891-ൽ അവളും സഹോദരി ജാനറ്റും മെൽബൺ സർവകലാശാലയിലെ മെഡിക്കൽ വിദ്യാലയത്തിൽ ചേർന്നു.  1895-ൽ ബാച്ചിലർ ഓഫ് മെഡിസിനിൽ ബിരുദം നേടിയി അവർ 1896-ൽ ബാച്ചിലർ ഓഫ് സർജറിയിൽ ഓണേർസ് ബിരുദം പൂർത്തിയാക്കി.

 കരിയർ 
സർവ്വകലാശാലയിൽനിന്ന് പുറത്തുപോയ ശേഷം, മെൽബൺ പ്രാന്തപ്രദേശങ്ങളായ ബ്രൈറ്റണിലും ഫിറ്റ്സ്റോയിലും പൊതു പരിശീലനത്തിലേർപ്പെട്ട അവർ 1896 ൽ വിക്ടോറിയൻ മെഡിക്കൽ വിമൻസ് സൊസൈറ്റി സ്ഥാപിച്ചു. 1896-ൽ ക്വീൻ വിക്ടോറിയ ഹോസ്പിറ്റൽ ഫോർ വിമൻ ആൻറ് ചിൽഡ്രണിൻറെ  സ്ഥാപക അംഗമായിരുന്ന അവർ 1910 വരെ ഹോസ്പിറ്റലിൽ ഓണററി മെഡിക്കൽ സ്റ്റാഫ് അംഗമായിരുന്നു.

 മരണവും പാരമ്പര്യവും 
1939-ൽ വിക്ടോറിയയിലെ റിച്ച്മണ്ടിൽ വെച്ച് ഗ്രെഗ് ക്യാൻസർ ബാധിച്ച് മരണമടഞ്ഞു. 2007-ൽ വിക്ടോറിയൻ ഹോണർ റോൾ ഓഫ് വുമണിൽ ഇടംനേടിയ അവർ, 2012-ൽ "മെഡിക്കൽ ഡോക്‌ടേഴ്‌സ്" എന്ന ഓസ്‌ട്രേലിയൻ തപാൽ സ്റ്റാമ്പ് പരമ്പരയിലും ഇടംനേടി.

 അവലംബം